CELEX: 62007CJ0189
Language: mt
Date: 2008-12-22 00:00:00
Title: Sentenza tal-Qorti tal-Ġustizzja (it-Tieni Awla) tat-22 ta' Diċembru 2008. # il-Kummissjoni tal-Komunitajiet Ewropej vs ir-Renju ta' Spanja. # Nuqqas ta’ Stat li jwettaq obbligu - Regolament (KEE) Nru 2847/93 - Artikoli 2(1) u 31(1) u (2) - Regolamenti (KE) Nri 2406/96 u 850/98 - Skema ta’ kontroll fis-settur tas-sajd - Standards komuni għall-marketing għal ċerti prodotti - Kontrolli u spezzjonijiet mhux sodisfaċenti - Nuqqas ta’ adozzjoni ta’ miżuri xierqa għas-sanzjoni tal-ksur - Eżekuzzjoni tas-sanzjonijiet - Nuqqas ġenerali li jiġu osservati d-dispożizzjonijiet ta’ regolament - Produzzjoni quddiem il-Qorti tal-Ġustizzja ta’ provi komplementari intiżi sabiex isostnu n-natura ġenerali u kontinwa tan-nuqqas - Ammissibbiltà. # Kawża C-189/07.

Sentenza tal-Qorti tal-Ġustizzja (It-Tieni Awla) tat-22 ta’ Diċembru 2008 – Il-Kummissjoni vs Spanja 
      (Kawża C‑189/07)
      “Nuqqas ta’ Stat li jwettaq obbligu – Regolament (KEE) Nru 2847/93 – Artikoli 2(1) u 31(1) u (2) – Regolamenti (KE) Nri 2406/96 u 850/98 – Skema ta’ kontroll fis-settur tas-sajd – Standards komuni għall-marketing għal ċerti prodotti – Kontrolli u spezzjonijiet mhux sodisfaċenti – Nuqqas ta’ adozzjoni ta’ miżuri xierqa għas-sanzjoni tal-ksur – Eżekuzzjoni tas-sanzjonijiet – Nuqqas ġenerali li jiġu osservati d-dispożizzjonijiet ta’ regolament – Produzzjoni quddiem il-Qorti tal-Ġustizzja ta’ provi komplementari intiżi sabiex isostnu n-natura ġenerali u kontinwa tan-nuqqas
         – Ammissibbiltà”
      
      1.                     Rikors għal nuqqas ta’ twettiq ta’ obbligu – Suġġett tal-kawża – Determinazzjoni matul il-proċedura prekontenzjuża – Nuqqas
            ġenerali li jiġu osservati d-dispożizzjonijiet ta’ regolament (Artikolu 226 KE) (ara l-punti 27-31)
      2.                     Rikors għal nuqqas ta’ twettiq ta’ obbligu – Dritt ta’ azzjoni tal-Kummissjoni – Eżerċizzju diskrezzjonali – Natura oġġettiva
            – Oriġini tan-nuqqas ta’ twettiq ta’ obbligu – Nuqqas ta’ effett (Artikolu 226 KE) (ara l-punti 33, 34)
      3.                     Sajd – Konservazzjoni tar-riżorsi tal-baħar – Miżuri ta’ kontroll – Obbligi tal-Istati Membri li jeżerċitaw kontroll u li
            jieħdu azzjoni kontra ksur – Portata (Regolament tal-Kunsill Nru 2847/93, Artikoli 1, 2 u 31(2)) (ara l-punti 35-40)
      4.                     Rikors għal nuqqas ta’ twettiq ta’ obbligu – Prova tan-nuqqas – Oneru tal-Kummissjoni – Preżunzjonijiet – Inammissibbiltà
            (Artikolu 226 KE) (ara l‑punt 82)
      5.                     Sajd – Konservazzjoni tar-riżorsi tal-baħar – Sistema tal-kwoti tas-sajd – Miżuri ta’ kontroll (Regolament tal-Kunsill Nru
            2847/93, Artikolu 31) (ara l-punti 124)
      Suġġett 
      
         
               Nuqqas ta’ Stat li jwettaq obbligu - Ksur tal-Artikoli 2(1) u 31(1) u (2) tar-Regolament tal-Kunsill (KE) Nru 2847/93, tat-12
                  ta’ Ottubru 1993, li jistabbilixxi sistema ta’ kontroll li tapplika għall-politika komuni tas-sajd (ĠU L 261, p. 1) - Ksur
                  tar-Regolamenti tal-Kunsill (KE) Nru 2406/96, tas-26 ta’ Novembru 1996, li jistabbilixxi standards komuni għall-marketing
                  għal ċerti prodotti tal-industrija tas-sajd (ĠU L 334, p. 1), u Nru 850/98, tat-30 ta’ Marzu 1998, dwar il-konservazzjoni
                  ta’ riżorsi tas-sajd permezz ta’ miżuri tekniċi għall-protezzjoni […] ta’ organiżmi [żgħar] tal-baħar (ĠU L 125, p. 1) - Kontrolli
                  mhux sodisfaċenti - Nuqqas ta’ adozzjoni ta’ miżuri xierqa sabiex jiġi ssanzjonat il-ksur.
               
            Dispożittiv
      
         
                  1)
               
               
                  
               
               
                  	Ir-Renju ta’ Spanja,
               
            –        billi ma eżerċitax b’mod sodisfaċenti l-kontroll u l-ispezzjoni, fit-territorju tiegħu u fl-ibħra li jaqgħu taħt is-sovranità
         tiegħu, tal-eżerċizzju tas-sajd, b’mod partikolari tal-attivitajiet ta’ ħatt u ta’ bejgħ ta’ speċi suġġetti għad-dispożizzjonijiet
         dwar id-daqs minimu bis-saħħa tar-Regolamenti tal-Kunsill (KE) Nru 850/98, tat-30 ta’ Marzu 1998, dwar il-konservazzjoni ta’
         riżorsi tas-sajd permezz ta’ miżuri tekniċi għall-protezzjoni […] ta’ organiżmi [żgħar] tal-baħar u Nru 2406/96, tas-26 ta’
         Novembru 1996, li jistabbilixxi standards komuni għall-marketing għal ċerti prodotti tal-industrija tas-sajd, u billi ma allokax
         ir-riżorsi umani meħtieġa għall-kontroll u għall-ispezzjoni tal-eżerċizzju tas-sajd, kif ukoll 
      
      –        billi ma adottax bil-fermezza neċessarja miżuri xierqa fil-konfront tal-persuni responsabbli għal ksur tar-regolamenti Komunitarji
         dwar is-sajd, b’mod prinċipali permezz tal-bidu ta’ proċeduri amministrattivi jew kriminali u l-impożizzjoni ta’ sanzjonijiet
         dissważivi fuq dawn il-persuni responsabbli,
      
      naqas milli jwettaq l-obbligi tiegħu taħt l-Artikoli 2(1) u 31(1) u (2) tar-Regolament tal-Kunsill (KEE) Nru 2847/93, tat-12
         ta’ Ottubru 1993, li jistabbilixxi sistema ta’ kontroll li tapplika għall-politika komuni tas-sajd, kif emendat bir-Regolament
         tal-Kunsill (KE) Nru 2846/98, tas-17 ta’ Diċembru 1998.
      
      
         
                  2)
               
               
                  
               
               
                  	Il-kumplament tar-rikors huwa miċħud.
               
            
         
                  3)
               
               
                  
               
               
                  	Ir-Renju ta’ Spanja huwa kkundannat għall-ispejjeż.